钦定古今图书集成/明伦汇编/官常典/第093卷 > 济阴思王宗景
## 钦定古今图书集成/明伦汇编/官常典/第093卷 > 济阴思王宗景

按《宋史镇王传》：“南康良孝王宗缋弟宗景，以相州观
察使同知大宗正事，神宗以其父允弼司宗久，故复选用之。宗景事母孝，居丧如不能胜，居第火冒，急赴
家庙，不恤其他，火亦不为害。元祐中，累迁彰德军节
度，开府仪同三司，检校司空，封济阴郡王。宗景丧其
夫人，将以妾继室，先出之于外，而托为良家女，且纳”
焉。坐夺开府，既而还之。绍圣四年薨，年六十六。赠太
师、循王，谥曰“思。”